CELEX: C2006/086/30
Language: fi
Date: 2006-04-08 00:00:00
Title: Asia C-79/06: Euroopan yhteisöjen komission  10.2.2006  Ranskan tasavaltaa vastaan nostama kanne

8.4.2006   
            
            
               FI
            
            
               Euroopan unionin virallinen lehti
            
            
               C 86/16
            
         Euroopan yhteisöjen komission 10.2.2006 Ranskan tasavaltaa vastaan nostama kanne
   (Asia C-79/06)
   (2006/C 86/30)
   Oikeudenkäyntikieli: ranska
   Euroopan yhteisöjen komissio on nostanut 10.2.2006 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehenä on M. Heller, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Ranskan tasavalta ei ole noudattanut EY:n perustamissopimuksen 228 artiklan 1 kohdan mukaisia velvoitteitaan, koska se ei ole toteuttanut yhteisöjen tuomioistuimen asiassa C-429/01 (1), joka koskee direktiivin 90/219/ETY (2) virheellistä ja riittämätöntä täytäntöönpanoa, 27.11.2003 antaman tuomion täytäntöönpanemisen edellyttämiä toimenpiteitä
            
         
               2)
            
            
               määrää Ranskan tasavallan maksamaan Euroopan yhteisöjen komissiolle ”Euroopan yhteisön omien varojen” tilille uhkasakon, jonka määrä on 168.800 euroa jokaiselta päivältä, jona asiassa C-429/01 annetun tuomion täytäntöönpaneminen viivästyy siitä päivästä, jona tuomio tässä asiassa annetaan, siihen päivään saakka, jona asiassa C-429/01 annettu tuomio pannaan täytäntöön
            
         
               3)
            
            
               velvoittaa Ranskan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ranskan tasavallan olisi pitänyt aloittaa heti yhteisöjen tuomioistuimen tuomion antamisen jälkeen tarpeellinen lainsäädäntömenettely ja tehdä asianmukaiset muutokset direktiivin 90/219/ETY noudattamiseksi.
   Tarvittavia muutoksia lakeihin ja asetuksiin ei ole tehty vielä tänäkään päivänä, 14 vuotta, tai 10 ja 7 vuotta, täytäntöönpanon määräajan päättymisen jälkeen ja yli kaksi vuotta sen yhteisöjen tuomioistuimen tuomion antamisen jälkeen, jossa jäsenyysvelvoitteiden noudattamatta jättäminen todettiin.
   
      (1)  Kok. 2003, s. I-14355.
   
      (2)  Geneettisesti muunnettujen mikro-organismien käytöstä suljetuissa oloissa 23 päivänä huhtikuuta 1990 annettu neuvoston direktiivi 90/219/ETY (EYVL L 117, s. 1).